text: 2005-01-31 @ 15:53 EET
  Състав на Варненския апелативен съд е насрочил за разглеждне утре – 1 февруари две частни наказателни дела, образувани по жалби на Георги Георгиев и Александър Равначки. Жалбите се подадени срещу определения на Окръжен съд – Добрич, постановени съответно на 21 и 22 януари 2005 г.
  С определение на Окръжен съд – Добрич от 21 януари 2005 г. по отношение на Георги Георгиев е била взета най-тежката мярка за процесуална принуда – "задържане под стража". Срещу Георгиев е повдигнато обвинение за това, че на 20 януари 2005 г. в гр. Добрич без съответното разрешително е съхранявал, държал и превозвал високорискови наркотични вещества - 148,315 килограма анфетамин, което представлява големи размери.
  По същото следствено дело, като обвиняем е бил привлечен и Александър Равначки. Той е бил задържан под стража на 22 януари 2005 г. с определение на Окръжен съд – Добрич. Равначки е обвиняем за това, че през месец декември 2004 г. в гр. Сандански без съответното разрешително е държал високорискови наркотични вещества - 148,315 килограма, което предсатвлява големи размери.